Document ID: 31999R1470

KOMISSION ASETUS (EY) N:o 1470/1999,
annettu 5 päivänä heinäkuuta 1999,
viinien ja rypäleen puristemehujen kuvausta ja esittelyä koskevista yksityiskohtaisista säännöistä annetun asetuksen (ETY) N:o 3201/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestelmästä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1627/98(2), ja erityisesti sen 72 artiklan 5 kohdan,
sekä katsoo, että
1) neuvoston asetuksessa (ETY) N:o 2392/89(3), sellaisena kuin se on viimeksi muutettuna asetuksella (EY) N:o 1427/96(4), annetaan viinien ja rypäleen puristemehun kuvausta ja esittelyä koskevat yleiset säännöt,
2) komission asetuksessa (ETY) N:o 3201/90(5), sellaisena kuin se on viimeksi muutettuna asetuksella (EY) N:o 2770/98(6), säädetään viinien ja rypäleen puristemehun kuvausta ja esittelyä koskevat yksityiskohtaiset säännöt,
3) Moldovan esittämän hakemuksen vuoksi olisi säädettävä, että kyseisestä maasta peräisin olevissa viineissä voidaan käyttää liitteen IV luettelossa olevaa viiniköynnöslajikkeen nimeä, vaikka kyseisessä viinissä on ainoastaan 85 prosenttia siitä lajikkeesta peräisin olevia rypäleitä, jonka nimistä viini on, edellyttäen että lajike on ratkaiseva kyseisen viinin luonteen kannalta,
4) Italia on pyytänyt, että Italiassa perinteisesti käytetty uusi rinnakkaisilmaisu lisätään asetuksen (ETY) N:o 3201/90 liitteeseen III; vaikuttaa perustellulta suostua pyyntöön,
5) Argentiina on pyytänyt mukauttamaan asetuksen (ETY) N:o 3201/90 liitettä IV uuden viiniköynnöslajikkeen luetteloon lisäämisen ja kyseisessä maassa käytettyjen rinnakkaisilmaisujen osalta; vaikuttaa perustellulta suostua pyyntöön,
6) Intia on hakenut maan lisäämistä asetuksen (ETY) N:o 3201/90 liitteissä II ja IV oleviin kolmansien maiden luetteloihin; vaikuttaa perustellulta suostua pyyntöön, ja
7) tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3201/90 seuraavasti:
1. Lisätään 13 artiklan 2 kohdan b alakohtaan uusi luetelmakohta seuraavasti: "- Moldovasta."
2. Asetuksen (ETY) N:o 3201/90 liitteet II, III ja IV muutetaan tämän asetuksen liitteen mukaisesti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 1999.

Labels: 3
17